Riddaren och draken

Riddaren och draken on ruotsinkielinen kirkko-ooppera, jonka Mikko Heiniö sävelsi Turun Oopperayhdistyksen tilauksesta Turun tuomiokirkon 700-vuotisjuhlavuodeksi 2000. Libreton oopperaan teki Bo Carpelan.

Teos kantaesitettiin Turun tuomiokirkossa 9. marraskuuta 2000, ja esitystä johti Ulf Söderblom. Orkesteriosuuksista vastasi Turun filharmoninen orkesteri. Rooleissa esiintyivät:

 Curt Apperlgren – Ruhtinas Erik
 Helena Juntunen – Erikin tytär
 Charlotte Hellekant – Göran Sköld (ritari)
 Rúni Brattaberg – Sören Drake (rosvopäällikkö)
 Aki Alamikkotervo – Ruhtinas Erikin hovin ilveilijä
 Sari Nordqvist – Musta nainen
 Mia Huhta – Valkea nainen
 Ari Aalto, Heikki Hinssa, Markku Lautjärvi & Peter Nordman – Turun kauppiaat

Teoksen levytyksen julkaisi BIS.

Lähteet 

Ruotsinkieliset oopperat
2000-vuosikymmenen musiikkiteokset